Hindiston “yer-yer” sinfidagi yangi avloddagi raketa Pralay’ning sinovini o‘tkazdi. Bu haqda mamlakat mudofaa vazirligi ma’lum qildi. Foto: Reuters Sinovlar Hindistonning mudofaa sohasidagi tadqiqotlar va ishlanmalar tashkiloti (DRDO) tomonidan 22 dekabrda Abdul-Kalam orolidan amalga oshirilgan. Raketa belgilangan trayektoriya bo‘ylab uchib, nishonni aniq mo‘ljalga olgan. Ma’lumotlarga ko‘ra, Pralay raketasi 150 kmdan 500 kmgacha ta’sir doirasiga ega bo‘lib, mobil qurilmadan otilishi mumkin. Hindiston mudofaa vaziri Rajnatx Singx DRDO‘ni raketaning muvaffaqiyatli sinovlari bilan tabriklagan va tashkilotga minnatdorlik bildirgan. O‘z navbatida, DRDO rahbari Ratish Reddi yangi avloddagi raketa “Hindiston qurolli kuchlarini yanada mustahkamlashga zarur turtki berishini” aytgan.